তখন বৃদ্ধা বললেন, আমার প্রাণ তার জন্য উত্সর্গিত হোক, আমিই তাঁর কাছে আসার হকদার বেশী। তাই  তিনি রাসুলুল্লাহ (স.)-এর কাছে এলেন এবং তাঁকে সালাম দিলেন। তিনিও তার সালামের জবাব দিলেন এবং তাকে বিজ্ঞাসা করলেন, হে আলক্বামার মা! আপনি আমাকে সত্য কথা বলুন। আর আপনি যদি আমাকে মিথ্যা বলেন, তাহলে আল্লাহর তরফ থেকে অহী আসবে। আপনার ছেলে আলক্বামার ব্যাপারটা কি? তিনি বললেন, সে তো খুবই নামাযী ও খুবই রোয়াদার এবং অতি দানখয়রাতকারী। অত:পর রাসুলুল্লাহ (স.) বললেন, আপনার অবস্থাটা কি? তিনি বললেন, হে আল্লাহর রসুল (স.)! আমি তার প্রতি অসন্তুষ্ট। রাসুলুল্লাহ (স.) বললেন, তা কেন? তিনি বললেন, হে আল্লাহর রসুল! সে তার স্ত্রীকে আমার  ওপরে প্রধান্য দেয়। তখন রাসুলুল্লাহ (স.) বলেন. আলক্বামার মায়ের অসন্তুষ্টি আলক্বামার জিহবাকে কালিমা পড়া থেকে আটকে রেখেছে। তারপর তিনি বললেন, হে বেলাল! তুমি যাও এবং আমার খাতিরে বহু কাঠ যোগাড় কর। তখন বৃদ্ধা বলল, হে আল্লাহর রসুল (স.)! তা দিয়ে আপনি কি করবেন? রাসুলুল্লাহ (স.) বললেন আপনার সামনে আমি ওকে পোড়াবো। বৃদ্ধা বললো, হে আল্লাহর রসুল (স.)! আমার ছেলেকে আমারই সামনে আপনি পুড়াবেন, তা আমার অন্তর সহ্য করতে পারবে না। তিনি (স.) বলেন, হে আলক্বামার মা! আল্লাহর শাস্তি অতি কঠিন এবং অতিস্থায়ী। তাই আপনি যদি এ ব্যাপারে খুশী হন  যে, আল্লাহ আপনার ছেলেকে ক্ষমা করে দিন তাহলে আপনি ওর প্রতি সন্তষ্টু হয়ে যান। তাঁর কছম! যার হাতে আমার প্রাণ রয়েছে। আলক্বামার নামাজ ও রোজা এবং দান ও খয়রাত কোনই ফাইদা দেবে না যতক্ষণ আপনি ওর প্রতি নারাজ থাকবেন। অত:পর বৃদ্ধা বললো, হে আল্লাহর রসুল (স.) আমি সাক্ষ্য রাখছি আল্লাহতায়ালাকে ও তাঁর ফেরেশতাদেরকে এবং আমার কাছে যেসব মুসলমান হাজির আছে তাদেরকে যে, আমি অবশ্যই আমার ছেলের প্রতি সন্তুষ্ট। তারপর রাসুলুল্লাহ (স.) বলেন, হে বেলাল! তুমি আলক্বামার কাছে যাও এবং দেখো যে, সে- লা-ইলা-হা ইল্লাল্লাহ বলতে পারেন কি না? হতে  পরে আলক্বমার মা আমাকে লজ্জা করে এমন কথা বলছেন যা তার অন্তরে নেই। তাই বেলাল গেলেন। অত:পর তিনি ঘরের ভেতর থেকে আলক্বমাহকে বলতে শুনলেন, লা-ইলা-হা ইল্লাল্লাহ। অত:পর বেলাল ঐ ঘরে ঢুকলেন এবং বললেন, হে লোক সকল! আলক্বমার মায়ের সন্তুষ্টি আল্ক্বমার জিহ্বাটাকে খুলে দিয়েছে।